Podravka

**Podravka** je hrvatska tvrtka osnovana 1934. sa sjedištem u Koprivnici koja se primarno bavi proizvodnjom prehrambenih proizvoda. U 2007. godini Podravka je ostvarila prihod od 2,672 milijarde kuna što ju čini najvećom hrvatskom prehrambenom tvrtkom ispred Vindije i Dukata. Podravka ima oko 7000 zaposlenih a ujedno je jedna od prvih hrvatskih tvrtki koja je svoje dionice na domaćem (1998.) i međunarodnom tržištu uvrstivši svoje dionice na prodaju u hrvatske dioničke indekse CROBEX  i CROEMI  i u dva regionalna indeksa Bečke burze - SETX  i CROX  te regionalni indeks Dow Jones STOXX Sub Balkan 30 . 
Podravka je izdala 5 420 003 dionica od kojih se preko 70% dionica nalazi se u slobodnom opticaju. Dionica Podravke dobila je nagrade Financijskog foruma za najlikvidniju dionicu u 2001. i 2002. te nagradu "Zlatna dionica" za najbolju industrijsku dionicu u 2005. godini.
## Iz povijesti Podravke
* 1934. godine braća Marijan i Matija Wolf osnovala su radionicu za preradu voća, preteču današnje Podravke.
* 1947. tvornica braće Wolf se nacionalizira i dobija ime Podravka
* 1949. Podravka započinje s proizvodnjom fine marmelade.
* 1952. plasiraju se novi proizvodi na tržište: kandirano voće, žele bomboni, voćni sirup, senf, kečap, voćna vina, sušeno povrće, sterilizirane mahune i grašak, mesne konzerve.
* 1957. Podravkine juhe izlaze na tržište.
* 1958. započinje proizvodnja kokošje i goveđe juhe. Pijetao s ambalaže na kokošjoj juhi postaje simbol dobre domaće juhe u vrećici koja se kuha samo pet minuta i zaštitni znak Podravkinih proizvoda koji su prvi put izloženi na Zagrebačkom velesajmu.
* 1959. godine lansirana je Vegeta..Vegeta je najuspješniji proizvod Podravke koji je opravdao svoju kvalitetu na tržištu više od 40 različitih država a plod je rada podravkinih stručnjaka a njeno otkrivanje pripisuje se Zlati Bartl. 
* 1964.na tržištu izlazi izbor od 10 novih juha u vrećicama.
* 1967.Vegetin prvi izvoz u Mađarsku i Rusiju.
* 1970. Podravka započinje proizvodnju Čokolina sa zaštitnim znakom medvjedića zvanog Lino.

U sastav Podravke ulazi punionica mineralne vode u Lipiku, voda je tada bila poznata kao "Prirodna mineralna voda", dok svoj naziv "Lipički studenac" dobiva 1973. godine a prvi pisani trag o korištenju mineralne vode datira iz 1708. godine kada su postojala četiri izvora mineralne vode. 
* 1972.U Ludbregu osnovana je tvrtka Belupo koja obavlja proizvodnju lijekova.
* 1973. Izgrađen podravkin mesni kompleks Danica mesna industrija d.o.o.
* 1993. privatizacija i registracija Podravke dioničko društvo.
* 1998. Dionice Podravke d.d. kotiraju na Zagrebačkoj burzi.

Mineralna voda dobiva naziv "Studenac", koji zadržava do danas. 
* 2000. otvorena nova tvornica Vegete u Koprivnici te tvornica Vegete, juha i praškastih proizvoda u Poljskoj.

Na tržište izlazi čista izvorska voda Studena. 
* 2002. Podravka Preuzima tvrtku Ital-Ice  iz Poreča koja proizvodi sladoled, slastice i distribuira smrznutu hranu.

Podravka je preuzima češku tvrtku Lagris .
* 2003.Podravka osniva POMAK u suradnji sa zagrebačkim Ekonomskim fakultetom to jest menadžersku akademiju.

Podravka postaje distributer proizvoda Adrie d.d. iz Zadra.
* 2004.Vegeta je u Poljskoj dobila nagradu "Superbrand Polska" koju joj je dodijelilo "Vijeće marki" kao jednoj od najjačih marki na poljskom tržištu.

Prvi put objavljen natječaj Zaklade "prof. Zlata Bartl" kojom se potiče stvaralački i inovativni rad studenata dodiplomskih i poslijediplomskih studija.
* 2005. financijski časopis Euromoney dodijelio Podravki Nagradu za izvrsnost u poslovanju a Vegeta je Superbrand u Rusiji za 2005. godinu.
* 2006.ugovorom izmedu Podravke i Istraturista, teniski turnir u Umagu će se sljedeće 3 godine održavati pod imenom ATP Studena Croatia Open Umag.

Podravka je postala prvom hrvatskom članicom Svjetskog poslovnog foruma (IBLF). 
* 2007. Podravka kupuje poljske brandove Warzywko i Perfekta, te hrvatski brand Lero.

Podravka proslavlja 50. rođendan Podravkinih juha.

## Tržište

Podravka je danas jedna od najvećih prehrambenih kompanija u ovom dijelu Europe. Osim u Hrvatskoj i susjednim zemljama tržište je rašireno diljem svijeta. Tako ova tvrtka prodaje svoje proizvode u Africi, Australiji, zemljama srednje i istočne Europe, Rusiji, SAD-u, Kanadi i na Bliskom Istoku.

## Pokroviteljstva
Podravka je pokroviteljem koprivničkog ženskog rukometnog kluba.

## Udruga branitelja, invalida i udovica Domovinskog rata djelatnika Podravke

Udruga branitelja, invalida i udovica Domovinskog rata (UBIUDR) Podravke okuplja oko 1300 članova. Udruga dodjeljuje nekoliko književnih nagrada te organizira književne, filmske i glazbene manifestacije:

* književno-publicistička nagrada za najbolju knjigu na temu Domovinskog rata, nagrada "Bili smo prvi kad je trebalo" 
* književna nagrada nagrada Zvonimir Golob
* glazbena nagrada nagrada Domagoj
* književni festival, Festival neobjavljene ljubavne poezije Zvonimir Golob
* glazbeni festival, Festival hrvatske šansone Zvonimir Golob 
* filmski festival, Festival ratnog igranog filma Koprivnica
* glazbeni festival, Festival Od srca srcu

## Reference

## Vanjske veze

* Podravka - službene stranice
* UBIUDR Podravka